Sigurður Ingi Jóhannsson sjávarútvegs - og landbúnaðarráðherra hefur að höfðu samráði við ríkisstjórnina ákveðið að heimila hvalveiðar fram til 2018 . Heimildin miðast við ráðgjöf Hafrannsóknastofnunar hverju sinni næstu fimm árin . Samkvæmt ráðgjöf Hafró fyrir næsta ár verður leyfilegt að veiða 229 hrefnur á landgrunnssvæði og 154 langreyðar . Ákvörðunin er í samræmi við stefnu stjórnvalda um sjálfbæra nýtingu lifandi auðlinda hafsins og með hliðsjón af ályktun Alþingis um hvalveiðar frá 10. mars 1999 . Innan við 1% af stofnstærð Samkvæmt niðurstöðum nýlegra hvalatalninga þá eru um 20.000 langreyðar og að minnsta kosti 30.000 hrefnur að finna á stofnsvæðunum við Íslandsstrendur . Ráðgjöf Hafró er minna en 1% af stofnstærð beggja tegunda , og vel innan þeirra marka sem almennt er miðað við að tryggi sjálfbærar veiðar úr hvalastofnum . Báðar hvalategundirnar sem Íslendingar nýta eru ekki á válista Alþjóðlegu náttúruverndar-samtakanna ( IUCN ) .